Letter
Material: papyrus
Place: Arsinoites
Categories: Brief (privat)
Kopres an Heron
Geschäfte
Ablösung
Arbeiter
Steine (Kauf)
τῷ κυρίῳ μου πατρὶ Ἥρωνι Κοπρῆς 
χαίρειν· 
πρὸ πάντων εὔχομαι τῷ θεῷ ὑγιένοντί σοι 
καὶ εὐθυμοῦντι ἀποδοθῆναι τὰ παρʼ ἐμοῦ γράμματα. 
ὡς ἔπεμσές με τῇ εἰκάδι τοῦ Χοίακ ἷκα πρὸ πάν
των τῆς ἀλλαγῆς. μὴ νόμιζε οὖν ὅτι ἐγὼ 
κατέχω τ[ο]ὺς ἐργάτας, ἀλλʼ ὁ ἐπιμελητής 
ἐστιν ὁ αὐτοὺς κατέχων. ἀλλὰ σπούδασον οὖν 
καὶ σὺ πρὸ πάντων τὴν ἀλλαγὴν πέμσαι.  ἐὰν 
δὲ μὴ πέμσῃς τῇ ὡρισμένῃ ἡμέρᾳ τὴν ἀλλαγήν, 
καθώσπερ μοι συνετάξω, εὐθέως τῆς ἡμέρας 
τῆς ἀλλαγῆς καταλαβούσης ἀπαντήσω πρὸς σέ. 
ἀσπάζομαι πάντας τοὺς ἡμετέρους κατʼ ὄνομα. 
καὶ ἐὰν θέλῃς πέμσαι Ἀλῦπιν διὰ τὰ λιθάρια, πέμσον· 
ηὕρηκα γὰρ αὐτὰ πρὸς δέκα καὶ ὀκτὼ  τάλαντα 
ἕκαστον λιθάριν.  ἐρρῶσθαί σε εὔχομαι πολλοῖς 
χρόνοις.
κυρίῳ μου πατρὶ Ἥρωνι Κοπρῆς